Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 15/11, 144/12, 123/17, 98/19 i 144/20) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18 i 3/20), Gradsko vijeće Grada Skradina, na 27. sjednici održanoj 03. ožujka 2021. godine, donosi

**STATUT GRADA SKRADINA**

1. OPĆE ODREDBE

Članak 1.

Ovim Statutom se podrobnije uređuje samoupravni djelokrug Grada Skradina, njegova obilježja, javna priznanja, ustrojstvo, ovlasti i način rada tijela Grada Skradina, način obavljanja poslova, oblici konzultiranja građana, provođenje referenduma u pitanjima iz samoupravnog djelokruga, mjesna samouprava, ustrojstvo i rad javnih službi, suradnja s drugim jedinicama lokalne samouprave, te druga pitanja od važnosti za ostvarivanje prava i obveza Grada Skradina.

Izrazi u ovom Statutu koji imaju rodno značenje odnose se jednako na muški i na ženski rod.

Članak 2.

Grad Skradin je jedinica lokalne samouprave.

Naziv, područje i sjedište Grada Skradina određeni su zakonom.

Grad Skradin obuhvaća područja naselja: Bićine, Bratiškovci, Bribir, Cicvare, Dubravice, Gorice, Gračac, Ićevo, Krković, Lađevci, Međare, Piramatovci, Plastovo, Rupe, Skradinsko Polje, Skradin, Sonković, Vaćani, Velika Glava, Žažvić i Ždrapanj

Granice područja Grada Skradina idu katastarskim granicama rubnih naselja koja se nalaze unutar područja Grada.

Granice Grada Skradina mogu se mijenjati na način i po postupku propisanom zakonom.

Članak 3.

Grad Skradin je pravna osoba.

Sjedište Grada Skradina je u Skradinu, Trg Male Gospe 3.

1. OBILJEŽJA GRADA SKRADINA

Članak 4.

Grad Skradin ima grb, zastavu i svečanu zastavu.

Obilježjima iz prethodnog stavka predstavlja se Grad Skradin i izražava se pripadnost Gradu.

Grb i zastava Grada Skradina odobreni su rješenjem Središnjeg državnog ureda za upravu, KLASA: UP/I-017-01/07-01/66, URBROJ: 515-10/06-07-3, od 28. rujna 2007. godine na temelju povijesnog grba Grada Skradina.

-2-

Članak 5.

Grb Grada Skradina je: u plavom na zelenom tlu lik sv. Jeronima kleči okrenut na lijevu heraldičku stranu i drži zlatni/žuti križ, iza, heraldički desno, na srebrnoj/bijeloj stijeni srebrna/bijela kula.

 Zastava Grada Skradina je crvene boje sa žuto obrubljenim grbom Grada Skradina u sredini. Omjer širine i dužine zastave je 1:2.

Članak 6.

Grb i zastava koriste se na način kojim se ističe tradicija i dostojanstvo Grada Skradina.

O načinu uporabe i zaštite grba i zastave Gradsko vijeće donosi posebnu odluku u skladu sa zakonom i ovim Statutom.

Na temelju mjerila koja odlukom iz prethodnog stavka utvrdi Gradsko vijeće, Gradonačelnik može odobriti uporabu grba i zastave Grada Skradina pravnim osobama radi promicanja interesa Grada.

Članak 7.

Naziv “Grad Skradin” i njegove izvedenice mogu se koristiti u nazivima i znamenjima ustanova, trgovačkih društava, udruga građana i drugih pravnih osoba.

O korištenju naziva “Grad Skradin” i njegovih izvedenica odlučuje Gradonačelnik.

Članak 8.

Dan Grada Skradina je 30. rujna - blagdan sv. Jeronima (crkvenog naučitelja), koji se svečano slavi kao gradski blagdan.

1. JAVNA PRIZNANJA

Članak 9.

Gradsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Grada Skradina, a posebice za naročite uspjehe u unapređivanju gospodarstva, znanosti, kulture, zaštite i unapređenja čovjekovog okoliša, športa, tehničke kulture, zdravstva i drugih javnih djelatnosti, te za poticanje aktivnosti koje su tome usmjerene.

Članak 10.

Javna priznanja Grada Skradina su:

1. Nagrada za životno djelo Grada Skradina,

2. Nagrada Grada Skradina,

3. Plaketa Grada Skradina,

4. Grb Grada Skradina.

Članak 11.

Uvjeti za dodjelu javnih priznanja, njihov izgled i oblik, kriteriji i postupnost njihove dodjele, tijela koja provode postupak i dodjeljuju priznanja, uređuju se posebnom odlukom Gradskog vijeća.

-3-

1. SURADNJA S DRUGIM JEDINICAMA LOKALNE I PODRUČNE (REGIONALNE) SAMOUPRAVE

Članak 12.

 U svrhu ostvarenja zajedničkog interesa na unapređenju gospodarskog, društvenog i kulturnog razvitka, a u okviru samoupravnog djelokruga, Grad Skradin može uspostavljati i održavati suradnju s drugim jedinicama lokalne i područne (regionalne) samouprave u zemlji i inozemstvu, u skladu sa zakonom i međunarodnim ugovorima.

Članak 13.

 Gradsko vijeće donosi odluku o uspostavljanju suradnje, odnosno o sklapanju sporazuma (ugovora, povelje, memoranduma i sl.) o suradnji s drugim jedinicama lokalne i područne (regionalne) samouprave, kada ocijeni da postoji dugoročan ili trajan interes za uspostavljanje suradnje i mogućnosti za njezino razvijanje.

Kriteriji za uspostavljanje suradnje, te postupak donošenja odluke uređuje se posebnom odlukom Gradskog vijeća.

Članak 14.

Sporazum o suradnji Grada Skradina i druge jedinice lokalne i područne (regionalne) samouprave druge države objavljuje se u „Službenom vjesniku Šibensko-kninske županije“.

1. SAMOUPRAVNI DJELOKRUG

Članak 15.

Grad Skradin je samostalan u odlučivanju o poslovima iz samoupravnog djelokruga u skladu s Ustavom Republike Hrvatske i zakonom, te podliježe samo nadzoru zakonitosti rada i akata tijela Grada Skradina.

Članak 16.

Grad Skradin u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na:

1. uređenje naselja i stanovanje,

2. prostorno i urbanističko planiranje,

3. komunalno gospodarstvo,

4. brigu o djeci,

5. socijalnu skrb,

6. primarnu zdravstvenu zaštitu,

7. odgoj i osnovno obrazovanje,

8. kulturu, tjelesnu kulturu i šport,

9. zaštitu potrošača,

 10. zaštitu i unapređenje prirodnog okoliša,

 11. protupožarnu zaštitu i civilnu zaštitu,

 12. promet na svom području, te

 13. ostale poslove sukladno posebnim zakonima.

Grad Skradin obavlja poslove iz samoupravnog djelokruga sukladno posebnim zakonima kojima se uređuju pojedine djelatnosti iz stavka 1. ovog članka.

 Poslovi iz samoupravnog djelokruga detaljnije se utvrđuju odlukama Gradskog vijeća i Gradonačelnika u skladu sa zakonom i ovim Statutom.

-4-

Članak 17.

 Grad Skradin može organizirati obavljanje pojedinih poslova iz članka 16. ovoga Statuta zajednički s drugom jedinicom lokalne samouprave ili više jedinica lokalne samouprave, osnivanjem zajedničkog tijela, zajedničkog upravnog odjela ili službe, zajedničkog trgovačkog društva ili zajednički organizirati obavljanje pojedinih poslova, u skladu s posebnim zakonom, a osobito u svrhu pripreme projekata za povlačenje novčanih sredstava iz fondova Europske unije.

Odluku o obavljanju poslova na način propisan u stavku 1. ovog članka donosi Gradsko vijeće, temeljem koje gradonačelnik sklapa sporazum o osnivanju zajedničkog upravnog tijela kojim se propisuje financiranje, način upravljanja, odgovornost, statusna pitanja službenika i namještenika i druga pitanja od značaja za to tijelo.

Članak 18.

 Gradsko vijeće Grada Skradina može posebnom odlukom pojedine poslove iz samoupravnog djelokruga Grada, čije je obavljanje od šireg interesa za građane na području više jedinica lokalne samouprave prenijeti na Šibensko-kninsku županiju, u skladu s njezinim Statutom.

VI. NEPOSREDNO SUDJELOVANJE GRAĐANA U ODLUČIVANJU

1. Referendum

Članak 19.

Građani mogu neposredno sudjelovati u odlučivanju o lokalnim poslovima putem lokalnog referenduma i zbora građana, u skladu sa zakonom i ovim Statutom.

Članak 20.

 Referendum se može raspisati radi odlučivanja o prijedlogu o promjeni Statuta Grada, o prijedlogu općeg akta, kao i o drugim pitanjima određenim zakonom.

 Na postupak provođenja referenduma odgovarajuće se primjenjuju odredbe zakona kojim se uređuje provedba referenduma.

 Prijedlog za donošenje odluke o raspisivanju referenduma može temeljem odredaba zakona i ovog Statuta, podnijeti jedna trećina članova Gradskog vijeća, Gradonačelnik, većina mjesnih odbora na području Grada Skradina i 20% ukupnog broja birača Grada Skradina.

Članak 21.

 Gradsko vijeće dužno se izjasniti o podnesenom prijedlogu propisanog broja članova Gradskog vijeća, Gradonačelnika ili većine vijeća mjesnih odbora i ako prijedlog prihvati, u roku od 30 dana od dana zaprimanja prijedloga donijeti odluku o raspisivanju referenduma.

Ako je prijedlog za raspisivanje referenduma predložio propisani broj birača, predsjednik Gradskog vijeća u roku od 30 dana od dana zaprimanja prijedloga dostavlja prijedlog tijelu državne uprave nadležnom za lokalnu i područnu (regionalnu) samoupravu radi utvrđivanja ispravnosti podnesenog prijedloga. Ako tijelo državne uprave nadležno za lokalnu i područnu (regionalnu) samoupravu utvrdi da je prijedlog za raspisivanje referenduma ispravan, Gradsko vijeće će u roku od 30 dana od dana zaprimanja odluke o ispravnosti prijedloga raspisati referendum.

-5-

Pravo glasovanja na referendumu imaju građani koji imaju prebivalište na području Grada Skradina i upisani su u popis birača.

Odluka donesena na referendumu obvezatna je za Gradsko vijeće, osim odluke donesene na savjetodavnom referendumu koja nije obvezatna.

Članak 22.

 Gradsko vijeće može raspisati savjetodavni referendum radi pribavljanja mišljenja birača o pitanjima iz svog djelokruga.

 Savjetodavni referendum može raspisati Gradsko vijeće za cijelo područje Grada Skradina ili njegovoga dijela ako se pitanje odnosi samo na stanovnike tog područja.

 Na savjetodavnom referendumu imaju pravo davati mišljenje birači koji imaju prebivalište na području za koje je savjetodavni referendum raspisan.

 Ovisno o području za koje se raspisuje savjetodavni referendum, na postupak njegove provedbe odgovarajuće se primjenjuju odredbe zakona kojim se uređuje provedba referenduma.

 Na savjetodavnom referendumu postavlja se savjetodavno pitanje iz nadležnosti

Gradskog vijeća. Savjetodavno pitanje u pravilu se postavlja u obliku načelnog pitanja.

Savjetodavni referendum može se raspisati radi prethodnog pribavljanja mišljenja

stanovnika o promjeni područja Grada Skradina.

 Mišljenje birača pribavljeno na savjetodavnom referendumu nije obvezujuće.

Članak 23.

 Odluka o raspisivanju referenduma sadrži naziv tijela koje raspisuje referendum, područje za koje se raspisuje referendum, naziv akta o kojem se odlučuje na referendumu, odnosno naznaku pitanja o kojem će birači odlučivati, obrazloženje akta ili pitanja o kojima se raspisuje referendum, referendumsko pitanje ili pitanja, odnosno jedan ili više prijedloga o kojima će birači odlučivati, te dan održavanja referenduma.

Odluka iz stavka 1. ovog članka objavljuje se u „Službenom vjesniku Šibensko-kninske županije“ i mrežnim stranicama Grada.

Članak 24.

Postupak provođenja referenduma i odluke donijete na referendumu podliježu nadzoru zakonitosti općih akata kojeg provodi tijelo državne uprave nadležno za lokalnu i područnu (regionalnu) samoupravu.

1. Zbor građana

Čanak 25.

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga Grada Skradina te raspravljanja o potrebama i interesima građana od lokalnog značenja, u skladu sa zakonom i ovim Statutom.

Zborove građana saziva vijeće mjesnog odbora, radi raspravljanja o potrebama i interesima građana te davanja mišljenja ili prijedloga za rješavanje pitanja od lokalnog značenja.

Zbor građana vodi predsjednik vijeća ili član vijeća kojeg odredi vijeće.

Zborovi građana sazivaju se za cijelo područje ili za dio područja mjesnog odbora, koji čini zasebnu cjelinu.

-6-

Članak 26.

 Zborove građana može sazvati i Gradsko vijeće te gradonačelnik radi raspravljanja i izjašnjavanja građana o pitanjima iz samoupravnog djelokruga Grada Skradina, od značenja za Grad Skradin.

Kada zborove građana saziva Gradsko vijeće ili gradonačelnik, zborovi građana sazivaju se za cijelo područje ili za dio područja Grada Skradina, pojedina naselja ili dijelove naselja na području Grada Skradina, a mogu se sazvati i za cijelo područje ili za dio područja mjesnog odbora, koji čini zasebnu cjelinu.

Članak 27.

Gradsko vijeće može tražiti mišljenje od zborova građana o prijedlogu općeg akta ili drugog pitanja iz djelokruga Grada Skradina.

Prijedlog za traženje mišljenja iz stavka 1. ovoga članka može dati jedna trećina članova Gradskog vijeća.

Gradsko vijeće dužno je razmotriti prijedlog iz stavka 2. ovoga članka u roku od 60 od dana zaprimanja prijedloga.

Zbor građana saziva predsjednik Gradskog vijeća u roku od 15 dana od dana donošenja odluke Gradskog vijeća za područje mjesnog odbora ili za dio područja mjesnog odbora koje čini zasebnu cjelinu.

Odlukom o sazivanju zbora građana određuju se pitanja o kojima će se tražiti mišljenje od zbora građana, područje za koje se saziva te vrijeme u kojem se mišljenje treba dostaviti.

Članak 28.

 Za pravovaljano izjašnjavanje na zboru građana potrebna je prisutnost najmanje 10 %birača upisanih u popis birača mjesnog odbora, naselja ili dijela područja naselja za čije područje je sazvan zbor građana.

 Na zboru građana građani se izjašnjavaju i odlučuju javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju, a odluke se donose većinom glasova prisutnih građana.

 Mišljenje dobiveno od zbora građana obvezatno je za mjesni odbor, a savjetodavno za Gradsko vijeće i gradonačelnika.

 Način sazivanja, rada i odlučivanja na zboru građana detaljnije će se urediti posebnom odlukom Gradskog vijeća, u skladu sa zakonom i ovim Statutom.

1. Prijedlozi građana

Članak 29.

 Građani imaju pravo predlagati Gradskom vijeću donošenje općeg akta ili rješavanja određenog pitanja iz djelokruga Gradskog vijeća, te podnositi peticije o pitanjima iz samoupravnog djelokruga Grada Skradina.

 Gradsko vijeće raspravlja o prijedlogu i peticiji iz stavka l. ovog članka, ako prijedlog potpisom podrži najmanje 10% od ukupnog broja birača u Gradu Skradinu.

 Gradsko vijeće dužno je dati odgovor podnositeljima najkasnije u roku od tri mjeseca od zaprimanja prijedloga.

-7-

Članak 30.

Način podnošenja prijedloga i peticija, odlučivanje o njima i druga pitanja uredit će se posebnom odlukom Gradskog vijeća.

1. Predstavke i pritužbe građana

Članak 31.

Građani i pravne osobe imaju pravo podnositi predstavke i pritužbe na rad tijela Grada Skradina kao i na rad njegovih upravnih tijela, te na nepravilan odnos zaposlenih u tim tijelima kada im se obraćaju radi ostvarivanja svojih prava i interesa ili izvršavanja svojih građanskih dužnosti.

Na podnijete predstavke i pritužbe čelnik tijela Grada, odnosno pročelnikupravnog tijela dužan je odgovoriti u roku od 30 dana od dana podnošenja predstavke odnosno pritužbe.

Ostvarivanje prava iz stavka 1. ovog članka osigurava se ustanovljavanjem knjige pritužbi, postavljanjem sandučića za predstavke i pritužbe, te neposrednim komuniciranjem s ovlaštenim predstavnicima tijela Grada, te ukoliko postoje tehničke pretpostavke, sredstvima elektroničke komunikacije.

VII. TIJELA GRADA SKRADINA

Članak 32.

 Tijela Grada Skradina su Gradsko vijeće i Gradonačelnik.

1. Gradsko vijeće

Članak 33.

Gradsko vijeće predstavničko je tijelo građana i tijelo lokalne samouprave, koje donosi odluke i akte u okviru prava i dužnosti Grada Skradina, te obavlja i druge poslove u skladu sa zakonom i ovim Statutom.

Ako zakonom ili drugim propisom nije jasno određeno nadležno tijelo za obavljanje poslova iz samoupravnog djelokruga, poslovi i zadaće koje se odnose na uređivanje odnosa iz samoupravnog djelokruga u nadležnosti su Gradskog vijeća, a izvršni poslovi i zadaće u nadležnosti su Gradonačelnika.

 Ukoliko se na način iz prethodnog stavka ne može utvrditi nadležno tijelo, poslove i zadaće obavlja Gradsko vijeće.

Članak 34.

Gradsko vijeće Grada Skradina:

- donosi Statut Grada Skradina

- donosi Poslovnik Gradskog vijeća

- donosi odluku o uvjetima, načinu i postupku gospodarenja nekretninama u vlasništvu

 Grada Skradina

- donosi Proračun Grada Skradina i Odluku o izvršavanju Proračuna

- donosi godišnji i polugodišnji izvještaj o izvršenju Proračuna

- donosi odluku o privremenom financiranju

- odlučuje o stjecanju i otuđenju pokretnina i nekretnina i drugom raspolaganju imovinom

 Grada Skradina u visini pojedinačne vrijednosti veće od 0,5% iznosa prihoda bez primitaka

 ostvarenih u godini koja prethodi godini u kojoj se odlučuje o stjecanju i otuđenju

-8-

 pokretnina i nekretnina i drugom raspolaganju imovinom, odnosno čija je

 pojedinačna vrijednost veća od 1.000.000,00 kuna, ako je stjecanje i otuđivanje nekretnina

 i pokretnina i drugo raspolaganje imovinom planirano u Proračunu i provedeno u skladu

 sa zakonom

- donosi odluku o promjeni granice Grada Skradina

- uređuje ustrojstvo i djelokrug upravnih odjela i službi Grada Skradina

- osniva ustanove, javne ustanove, trgovačka društva i druge pravne osobe za obavljanje

 gospodarskih, društvenih, komunalnih i drugih djelatnosti od interesa za Grad Skradin te

 odlučuje o njihovim statusnim promjenama i preoblikovanjima u skladu sa zakonom

- daje prethodne suglasnosti na statute ustanova, ukoliko zakonom ili odlukom o osnivanju

 nije drugačije propisano

- donosi odluke o potpisivanju sporazuma o suradnji s drugim jedinicama lokalne i područne (regionalne) samouprave u Republici Hrvatskoj te uspostavljanju prijateljske i druge suradnje Grada Skradina s lokalnim i regionalnim jedinicama drugih država, u skladu s ovim Statutom i

 zakonom

- raspisuje lokalni referendum

- bira i razrješava predsjednika i potpredsjednike Gradskog vijeća

- osniva radna tijela Gradskog vijeća te bira i razrješava njihove članove

- odlučuje o pokroviteljstvima

- donosi odluku o kriterijima, načinu i postupku za dodjelu javnih priznanja Grada Skradina

 i dodjeljuje javna priznanja

- odlučuje o zaduživanju Grada Skradina, u skladu sa zakonom

- donosi odluke i druge opće akte koji su mu stavljeni u nadležnost zakonom i podzakonskim propisima.

 Ako zakonom ili drugim propisom nije jasno određeno nadležno tijelo za obavljanje poslova iz samoupravnog djelokruga Grada Skradina, poslovi i zadaće koje se odnose na uređivanje odnosa iz samoupravnog djelokruga u nadležnosti su Gradskog vijeća, a izvršni poslovi i zadaće u nadležnosti su gradonačelnika.

 Ukoliko se na način iz stavka 2. ovoga članka ne može utvrditi nadležno tijelo, poslove i zadaće obavlja Gradsko vijeće.

 U vrijeme kada Gradsko vijeće ne zasjeda, gradonačelnik može u ime Grada Skradina preuzeti pokroviteljstvo društvene, znanstvene, kulturne, sportske ili druge manifestacije od značaja za Grad Skradin.

 O preuzetom pokroviteljstvu gradonačelnik izvješćuje Gradsko vijeće na prvoj sljedećoj sjednici Gradskog vijeća.

Članak 35.

 Gradsko vijeće Grada Skradina osniva Savjet mladih Grada Skradina, kao savjetodavno tijelo Grada Skradina koje promiče i zagovara prava, potrebe i interese mladih na lokalnoj razini.

 Osnivanje, djelokrug rada, postupak izbora članova i njihovih zamjenika te druga pitanja od značaja za rad Savjeta mladih Grada Skradina uređuju se Odlukom o osnivanju Savjeta mladih Grada Skradina, koju donosi Gradsko vijeće.

-9-

Članak 36.

 Gradsko vijeće može održati sjednicu ako je na sjednici nazočna većina članova Gradskog vijeća, a odluke donosi većinom glasova nazočnih članova.

 O donošenju Statuta, Poslovnika Gradskog vijeća (u nastavku teksta: Poslovnik), Proračuna Grada Skradina (u nastavku teksta: Proračun), Odluke o izvršenju Proračuna, godišnjeg izvještaja o izvršenju Proračuna, izboru i razrješenju predsjednika i potpredsjednika Gradskog vijeća, o raspisivanju lokalnog referenduma te o drugim pitanjima uređenim zakonom i Poslovnikom, Gradsko vijeće odlučuje većinom glasova svih članova.

 Odluku o raspisivanju referenduma za opoziv gradonačelnika, koju je predložilo 2/3 članova Gradskog vijeća, Gradsko vijeće donosi dvotrećinskom većinom glasova svih članova Gradskog vijeća.

 Način rada Gradskog vijeća uređuje se Poslovnikom u skladu sa zakonom i ovim Statutom.

Članak 37.

Gradsko vijeće ima predsjednika i prvog i drugog potpredsjednika.

Predsjednik i prvi potpredsjednik biraju se iz reda predstavničke većine, a drugi potpredsjednik iz reda predstavničke manjine, na njihov prijedlog.

Ako predstavnička manjina ne predloži drugog potpredsjednika, drugog potpredsjednika može predložiti predstavnička većina.

Funkcija predsjednika i potpredsjednika Gradskog vijeća je počasna i za to obnašatelji funkcija ne primaju plaću.

Predsjednik i potpredsjednici imaju pravo na naknadu sukladno posebnoj odluci Gradskog vijeća.

Članak 38.

 Predsjednik Gradskog vijeća:

- predstavlja Gradsko vijeće,

- saziva i organizira, te predsjedava sjednicama Gradskog vijeća,

- predlaže dnevni red Gradskog vijeća,

- upućuje prijedloge ovlaštenih predlagatelja u propisani postupak,

- brine o postupku donošenja odluka i općih akata,

- održava red na sjednici Gradskog vijeća,

- usklađuje rad radnih tijela Gradskog vijeća,

- potpisuje odluke i akte koje donosi Gradsko vijeće,

- brine o suradnji Gradskog vijeća i Gradonačelnika,

- brine o ostvarivanju prava i izvršavanju dužnosti članova Gradskog vijeća,

- brine o javnosti rada Gradskog vijeća,

- obavlja i druge poslove određene zakonom i Poslovnikom Gradskog vijeća.

 Za slučaj spriječenosti ili odsutnosti, predsjednika Gradskog vijeća zamjenjuje jedan od potpredsjednika na način utvrđen Poslovnikom

-10-

Članak 39.

 Gradsko vijeće ima 13 vijećnika.

 Hrvatski državljani pripadnici srpske nacionalne manjine imaju pravo na zastupljenost u Gradskom vijeću sukladno Ustavnom zakonu o pravima nacionalnih manjina, Zakonu o lokalnoj i područnoj (regionalnoj) samoupravi i Zakonu o lokalnim izborima.

Broj članova Gradskog vijeća iz reda pripadnika srpske nacionalne manjine utvrđuje se na način

da se udio te manjine u ukupnom stanovništvu Grada Skradina pomnoži s brojem članova Gradskog vijeća iz stavka 1. ovoga članka, a dobiveni broj zaokružuje se na cijeli broj bez decimalnog ostatka, a prije svakih lokalnih izbora podatke o broju članova Gradskog vijeća koji se biraju iz reda pripadnika srpske nacionalne manjine, objavljuje tijelo državne uprave nadležno za poslove opće uprave na svojim internetskim stranicama.

 Ako se na izborima ne postigne odgovarajuća zastupljenost predstavnika srpske nacionalne manjine u Gradskom vijeću, u skladu s odredbama Ustavnog zakona o pravima nacionalnih manjina, broj članova Gradskog vijeća povećat će se do broja koji je potreban da bi odgovarajuća zastupljenost bila ostvarena.

 Ako Vlada Republike Hrvatske raspiše dopunske izbore za predstavnike srpske nacionalne manjine u roku od 90 dana od konstituiranja Gradskog vijeća, radi ostvarenja odgovarajuće zastupljenosti srpske nacionalne manjine u Gradskom vijeću, broj članova Gradskog vijeća može biti paran.

Članak 40.

 Mandat članova Gradskog vijeća počinje danom konstituiranja Gradskog vijeća i traje do stupanja na snagu odluke Vlade Republike Hrvatske o raspisivanju sljedećih redovnih izbora a koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća.

 Mandat člana Gradskog vijeća izabranog na prijevremenim izborima traje do isteka tekućeg mandata Gradskog vijeća izabranog na redovnim izborima koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća.

 Članovi Gradskog vijeća nemaju obvezujući mandat i nisu opozivi.

 Član Gradskog vijeća ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova na sjednicama Gradskog vijeća.

Članak 41.

 Članu Gradskog vijeća prestaje mandat prije isteka vremena na koji je izabran:

- ako podnese ostavku sukladno pravilima o dostavi propisanim Zakonom o općem upravnom

 postupku koja je zaprimljena najkasnije tri dana prije zakazanog održavanja sjednice

 Gradskog vijeća i ovjerena kod javnog bilježnika najranije osam dana prije podnošenja iste,

- ako je pravomoćnom sudskom odlukom potpuno lišen poslovne sposobnosti, danom

 pravomoćnosti sudske odluke,

- ako je pravomoćnom sudskom presudom osuđen na bezuvjetnu kaznu zatvora u trajanju

 dužem od šest mjeseci, danom pravomoćnosti presude,

- ako mu prestane prebivalište s područja Grada Skradina, danom prestanka prebivališta,

- ako mu prestane hrvatsko državljanstvo sukladno odredbama zakona kojim se uređuje

 hrvatsko državljanstvo, danom njegovog prestanka,

- smrću.

 Članu Gradskog vijeća kojem prestane hrvatsko državljanstvo, a koji je državljanin države članice Europske unije mandat ne prestaje prestankom hrvatskog državljanstva.

-11-

Članak 42.

 Članu Gradskog vijeća koji za vrijeme trajanja mandata prihvati obnašanje dužnosti koja je prema odredbama zakona nespojiva s dužnošću člana predstavničkog tijela, mandat miruje, a za to vrijeme vijećnika zamjenjuje zamjenik, u skladu s odredbama zakona.

 Član Gradskog vijeća dužan je u roku 8 dana od dana prihvaćanja nespojive dužnosti o tome obavijestiti predsjednika Gradskog vijeća, a mandat mu počinje mirovati protekom tog roka. Članu Gradskog vijeća koji ne dostavi obavijest mandat miruje po sili zakona.

 Po prestanku obnašanja nespojive dužnosti, član Gradskog vijeća nastavlja s obnašanjem dužnosti vijećnika, ako podnese pisani zahtjev predsjedniku Gradskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva.

 Član Gradskog vijeća može tražiti nastavljanje obnašanja dužnosti vijećnika jedanput u tijeku trajanja mandata.

 Ako član Gradskog vijeća po prestanku obnašanja nespojive dužnosti ne podnese pisani zahtjev iz stavka 3. ovog članka, smatrat će se da mu mandat miruje iz osobnih razloga.

Član Gradskog vijeća može tijekom trajanja mandata staviti svoj mandat u mirovanje iz osobnih razloga, podnošenjem pisanog zahtjeva predsjedniku Gradskog vijeća, a mirovanje mandata počinje teći od dana dostave pisanog zahtjeva sukladno pravilima o dostavi propisanim Zakonom o općem upravnom postupku.

Mirovanje mandata iz osobnih razloga ne može trajati kraće od 6 mjeseci, a vijećnik nastavlja s obnašanjem dužnosti osmog dana od dana dostave pisane obavijesti predsjedniku Gradskog vijeća.

Članak 43.

 Član Gradskog vijeća ima prava i dužnosti:

 - sudjelovati na sjednicama Gradskog vijeća,

 - raspravljati i glasovati o svakom pitanju koje je na dnevnom redu sjednice Vijeća,

 - predlagati Gradskom vijeću donošenje akata, podnositi prijedloge akata i podnositi

 amandmane na prijedloge akata,

 - postavljati pitanja iz djelokruga rada Gradskog vijeća

 - postavljati pitanja gradonačelniku i zamjeniku gradonačelnika

 - sudjelovati na sjednicama radnih tijela Gradskog vijeća i na njima raspravljati,

 a u radnim tijelima kojih je član i glasovati,

 - prihvatiti se članstva u radna tijela u koje ga izabere Gradsko vijeće,

 - tražiti i dobiti podatke potrebne za obavljanje dužnosti vijećnika od upravnih tijela

 i službi Grada,

 - uvida u registar birača za vrijeme dok obavlja dužnost .

 Član Gradskog vijeća je dužan čuvati tajnost podataka, koji su kao tajni određeni u skladu s pozitivnim propisima, a za koje sazna za vrijeme obnašanja dužnosti vijećnika.

 Član Gradskog vijeća ima pravo na opravdani izostanak s posla radi sudjelovanja u radu Gradskog vijeća i njegovih radnih tijela, sukladno sporazumu s poslodavcem.

 Članovi Gradskog vijeća imaju pravo na naknadu u skladu s posebnom odlukom Gradskog vijeća.

 Član Gradskog vijeća ima i druga prava i dužnosti utvrđena odredbama zakona, ovoga Statuta i Poslovnika.

 Ostala prava i dužnosti člana Gradskog vijeća utvrđuju se Poslovnikom Gradskog vijeća.

-12-

Članak 44.

 Poslovnikom Gradskog vijeća detaljnije se uređuje način konstituiranja, sazivanja, rad i tijek sjednice, ostvarivanje prava, obveza i odgovornosti članova Gradskog vijeća, ostvarivanje prava i dužnosti predsjednika Gradskog vijeća, djelokrug, sastav i način rada radnih tijela, način i postupak donošenja akata u Gradskom vijeću, postupak izbora i razrješenja, sudjelovanje građana na sjednicama te druga pitanja od značaja za rad Gradskog vijeća.

Članak 45.

Gradsko vijeće osniva stalne i povremene odbore, povjerenstva i druga radna tijela radi proučavanja i razmatranja pojedinih pitanja te pripreme prijedloga odluka i drugih akata iz njegovog djelokruga, kao i davanja mišljenja i prijedloga u svezi drugih pitanja koja su na dnevnom redu sjednica Gradskog vijeća.

* 1. Radna tijela

Članak 46.

 Stalna radna tijela Gradskog vijeća su:

* Komisija za izbor i imenovanja,
* Komisija za Statut i Poslovnik,
* Mandatna komisija.

 Sastav, broj članova, djelokrug i način rada radnih tijela iz stavka 1. ovoga članka utvrđuje se Poslovnikom.

 Gradsko vijeće može uz radna tijela osnovana ovim Statutom odlukom osnivati i druga stalna ili povremena radna tijela, radi proučavanja i razmatranja drugih pitanja iz djelokruga Gradskog vijeća, pripreme prijedloga odluka i drugih akata, davanja mišljenja i prijedloga u svezi pitanja koja su na dnevnom redu Gradskog vijeća.

 Odlukom iz stavka 3. ovoga članka utvrđuje se sastav, broj članova, djelokrug i način rada radnog tijela koje se osniva.

2. Gradonačelnik

Članak 47.

 Gradonačelnik zastupa Grad Skradin i nositelj je izvršne vlasti Grada Skradina.

 Mandat gradonačelnika počinje prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novog gradonačelnika.

Članak 48.

U obavljanju izvršnih poslova gradonačelnik:

 - priprema prijedloge općih akata

 - izvršava i osigurava izvršavanje općih akata Gradskog vijeća

* utvrđuje prijedlog proračuna Grada i izvršenje proračuna, prijedlog izmjene proračuna,
* podnosi izvješće o ostvarenju proračuna za siječanj- lipanj,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđenju pokretnina i nekretnina i drugom raspolaganju imovinom Grada Skradina čija pojedinačna vrijednost ne prelazi 0,5% iznosa

-13-

prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina i drugom raspolaganju imovinom, ako je stjecanje i otuđivanje pokretnina i nekretnina i drugo raspolaganje imovinom, planirano u proračunu i provedeno u skladu sa zakonskim propisima,

* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* donosi pravilnik o unutarnjem redu za upravna tijela Grada,
* imenuje i razrješava predstavnike Grada u tijelima javnih ustanova i ustanova kojih je osnivač Grad , trgovačkih društava u kojima Grad ima udjele ili dionice i drugih pravnih osoba kojih je Grad osnivač, ako posebnim zakonom nije drugačije određeno.
* utvrđuje plan prijma u službu u upravna tijela Grada,
* imenuje i razrješava pročelnike upravnih tijela
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* razmatra i utvrđuje konačni prijedlog prostornog plana,
* donosi odluku o objavi prikupljanja ponuda ili raspisivanju natječaja za obavljanje komunalnih djelatnosti,
* sklapa ugovor o koncesiji za obavljanje komunalnih djelatnosti,
* donosi odluku o objavi prikupljanja ponuda ili raspisivanju natječaja za obavljanje komunalnih djelatnosti na temelju ugovora i sklapa ugovor o povjeravanju poslova,
* daje prethodnu suglasnost na izmjenu cijena komunalnih usluga,
* podnosi istodobno s izvješćem o izvršenju proračuna izvješće o izvršenju programa održavanja komunalne infrastrukture i programu gradnje objekata i uređaja komunalne infrastrukture za prethodnu godinu,
* provodi postupak natječaja i donosi odluku o najpovoljnijoj ponudi za davanje u zakup poslovnog prostora u vlasništvu Grada u skladu s posebnom odlukom Gradskog vijeća o poslovnim prostorima,
* organizira zaštitu od požara na području Grada i vodi brigu o uspješnom provođenju i poduzimanju mjera za unapređenje zaštite od požara,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* obavlja i druge poslove predviđene ovim Statutom i drugim propisima.

Gradonačelnik odluku o imenovanju i razrješenju iz stavka 1. podstavka 10. objavljuje se u prvom broju Službenog vjesnika Šibensko-kninske županije“ koji slijedi nakon donošenja odluke.

-14-

Članak 49.

Gradonačelnik može osnovati radna tijela Gradonačelnika u cilju učinkovitijeg i djelotvornijeg rada u obavljanju izvršnih poslova iz djelokruga Grada Skradina iz stavka 1. članka 48. ovog Statuta.

 Radna tijela gradonačelnika stručno obrađuju pojedina pitanja, daju prijedloge i mišljenja o pojedinim pitanjima, prate stanje u pojedinim područjima ili pripremaju određeni materijal.

Gradonačelnik će posebnim aktom urediti mjerila za određivanje naknade, odnosno naknadu članovima radnih tijela.

Članak 50.

 Gradonačelnik osigurava izvršavanje općih akata Gradskog vijeća na način i u postupku

propisanom ovim Statutom te nadzire zakonitost rada upravnih tijela Grada Skradina.

 Gradonačelnik je odgovoran za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.

Članak 51.

Gradonačelnik dva puta godišnje podnosi polugodišnje izvješće o svom radu i to do 31*.* ožujka tekuće godine za razdoblje srpanj-prosinac prethodne godine i do 30. rujna za razdoblje siječanj - lipanj tekuće godine.

 Gradsko vijeće može, pored izvješća iz stavka 1. ovog članka, od Gradonačelnika tražiti izvješće o pojedinim pitanjima iz njegovog djelokruga.

 Gradonačelnik podnosi izvješće po zahtjevu iz stavka 2. ovog članka u roku od 30 dana od dana primitka zahtjeva. Ukoliko jedan zahtjev sadrži veći broj različitih pitanja, rok za podnošenje izvješća iznosi 60 dana od dana primitka zahtjeva.

 Gradsko vijeće ne može zahtijevati od Gradonačelnika izvješće o bitno podudarnom pitanju prije proteka roka od 6 mjeseci od ranije podnesenog izvješća o istom pitanju.

Članak 52.

 Gradonačelnik u obavljanju poslova iz samoupravnog djelokruga Grada ima pravo obustaviti od primjene opći akt Gradskog vijeća u roku od 8 dana od dana donošenja, ako ocijeni da je tim aktom povrijeđen zakon ili drugi propis te zatražiti od Gradskog vijeća da u roku od 8 dana od donošenja odluke o obustavi i otkloni uočene nedostatke. Ako Gradsko vijeće to ne učini, Gradonačelnik je dužan bez odgode o tome obavijestiti nadležno tijelo državne uprave u čijem je djelokrugu opći akt i dostaviti odluku o obustavi općeg akta.

Članak 53.

 Gradonačelnik Grada Skradina nema zamjenika koji je izabran zajedno s njim.

 Srpska nacionalna manjina ima pravo na jednog zamjenika gradonačelnika koji se bira na neposrednim izborima, istovremeno, na isti način i po istom postupku kao gradonačelnik. Izabrani zamjenik gradonačelnika predstavnik je srpske nacionalne manjine u izvršnom tijelu.

-15-

Članak 54.

 Ako za vrijeme trajanja mandata gradonačelnika koji nema zamjenika izabranog zajedno s njim nastupe okolnosti zbog kojih je gradonačelnik onemogućen obavljati svoju dužnost zbog duže odsutnosti ili drugih razloga spriječenosti, zamijenit će ga privremeni zamjenik kojeg će imenovati gradonačelnik na početku mandata iz reda pripadnika srpske nacionalne manjine ili iz reda Gradskog vijeća.

Privremeni zamjenik gradonačelnika kojeg imenuje gradonačelnik zamjenjuje gradonačelnika za vrijeme trajanja duže odsutnosti ili drugih razloga spriječenosti zbog kojih je gradonačelnik kojemu mandat nije prestao onemogućen obavljati svoju dužnost.

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje Grada.

Odluku o imenovanju privremenog zamjenika iz reda Gradskog vijeća gradonačelnik može promijeniti tijekom mandata.

Privremeni zamjenik za vrijeme zamjenjivanja gradonačelnika ostvaruje prava gradonačelnika.

Članak 55.

Gradonačelniku mandat prestaje po sili zakona:

- danom dostave pisane ostavke sukladno pravilima o dostavi propisanim Zakonom o općem

 upravnom postupku

- danom pravomoćnosti sudske odluke o oduzimanju poslovne sposobnosti

- danom pravomoćnosti sudske presude kojom je osuđen na bezuvjetnu kaznu zatvora u

 trajanju dužem od jednog mjeseca,

- danom prestanka prebivališta na području Grada Skradina

- danom prestanka hrvatskog državljanstva,

- smrću.

 U slučaju prestanka mandata gradonačelnika nastupom okolnosti iz stavka 1. ovog članka raspisat će se prijevremeni izbori za gradonačelnika. Do provedbe prijevremenih izbora dužnost gradonačelnika obnašat će povjerenik Vlade Republike Hrvatske.

Članak 56.

Ako zbog okolnosti iz članka 54. stavak 1. nastupi prestanak mandata gradonačelnika, raspisat će se prijevremeni izbori za gradonačelnika.

Do provedbe prijevremenih izbora dužnost gradonačelnika obnašat će povjerenik Vlade Republike Hrvatske.

Ovlast privremenog zamjenika za zamjenjivanje gradonačelnika prestaje danom nastavljanja obavljanja dužnosti gradonačelnika po prestanku razloga zbog kojih je gradonačelnik bio onemogućen u obavljanju svoje dužnosti, odnosno u slučaju iz stavaka 1. i 2. ovoga članka danom stupanja na snagu rješenja o imenovanju povjerenika Vlade Republike Hrvatske.

O okolnostima iz stavka 1. i 2. ovoga članka, gradonačelnik ili pročelnik upravnog tijela nadležnog za službeničke odnose dužan je obavijestiti predsjednika Gradskog vijeća odmah po nastanku tih okolnosti.

O okolnostima iz stavka 1. ovog članka predsjednik Gradskog vijeća će u roku od 8 dana obavijestiti Vladu Republike Hrvatske radi raspisivanja prijevremenih izbora za gradonačelnika.

-16-

Članak 57.

Gradonačelnik i zamjenik gradonačelnika iz reda pripadnika srpske nacionalne manjine dužni su nazočiti sjednicama Gradskog vijeća.

Članak 58.

 Referendum se može raspisati radi opoziva gradonačelnika.

 Na postupak referenduma za opoziv odgovarajuće se primjenjuju odredbe zakona kojim se uređuje provedba referenduma.

 Prijedlog za donošenje odluke o raspisivanju referenduma iz stavka 1. ovog članka može dati najmanje 2/3 članova Gradskog vijeća. Prijedlog mora biti predan u pisanom obliku i potpisan od vijećnika.

 Prijedlog za raspisivanje referenduma iz stavka 1. ovog članka može predložiti i 20% ukupnog broja birača upisanih u popis birača Grada Skradina. Prijedlog mora biti predan u pisanom obliku i potpisan od birača.

 Gradsko vijeće ne smije raspisati referendum za opoziv gradonačelnika prije proteka roka od 6 mjeseci od održanih izbora, ni ranije održanog referenduma za opoziv, kao ni u godini u kojoj se održavaju redovni izbori za gradonačelnika.

Članak 59.

 Ako je raspisivanje referenduma predložilo 2/3 članova Gradskog vijeća, Gradsko vijeće je dužno izjasniti se o podnesenom prijedlogu i donijeti odluku u roku od 30 dana od dana zaprimanja prijedloga. Odluku o raspisivanju referenduma Gradsko vijeće donosi dvotrećinskom većinom svih članova Gradskog vijeća.

 Ako je raspisivanje referenduma predložilo 20% ukupnog broja birača Grada Skradina predsjednik Gradskog vijeća dužan je zaprimljeni prijedlog dostaviti tijelu državne uprave nadležnom za lokalnu i područnu (regionalnu) samoupravu u roku od 30 dana od dana zaprimanja prijedloga radi utvrđivanja da li je prijedlog podnesen od potrebnog broja birača.

Ako je prijedlog podnesen od potrebnog broja birača Gradsko vijeće će raspisati referendum u roku od 30 dana od dana zaprimanja odluke tijela državne uprave nadležnog za lokalnu i područnu (regionalnu) samoupravu.

Ako je prestanak mandata gradonačelnika nastupio opozivom, raspisat će se prijevremeni izbori za gradonačelnika. Do provedbe prijevremenih izbora dužnost gradonačelnika obnašat će povjerenik Vlade Republike Hrvatske.

Članak 60.

 Ako prije isteka mandata prestane mandat zamjeniku gradonačelnika izabranom iz reda pripadnika srpske nacionalne manjine, raspisat će se prijevremeni izbori za zamjenika iz reda pripadnika srpske nacionalne manjine.

VIII. OSTVARIVANJE PRAVA PRIPADNIKA NACIONALNIH MANJINA

Članak 61.

Pripadnici nacionalnih manjina u Gradu Skradinu sudjeluju u javnom životu i upravljanju lokalnim poslovima putem vijeća nacionalnih manjina i predstavnika nacionalnih manjina.

-17-

 Članak 62.

Vijeća i predstavnici nacionalnih manjina u Gradu Skradinu imaju pravo:

* predlagati tijelima Grada Skradina mjere za unapređivanje položaja nacionalnih manjina u Gradu Skradinu, uključujući davanje prijedloga općih akata kojima se uređuju pitanja od značaja za nacionalnu manjinu,
* isticati kandidate za dužnosti u tijelima Grada Skradina,
* biti obaviješteni o svakom pitanju o kome će raspravljati radno tijelo Gradskog vijeća, a tiče se položaja nacionalne manjine.

Način, rokovi i postupak ostvarivanja prava iz stavka 1. uredit će se Poslovnikom

Gradskog vijeća Grada Skradina.

Članak 63.

Gradonačelnik je dužan u pripremi prijedloga općih akata od vijeća nacionalnih manjina, odnosno predstavnika nacionalnih manjina osnovanih za područje Grada Skradina, zatražiti mišljenje i prijedloge o odredbama kojima se uređuju prava i slobode nacionalnih manjina.

Članak 64.

 Na području Grada Skradina pripadnici nacionalnih manjina imaju pravo koristiti i isticati simbole i zastave nacionalne manjine.

Zastava nacionalne manjine može se uz zastavu Republike Hrvatske i zastavu Grada Skradina isticati na poslovnim zgradama u kojima nacionalna manjina ima sjedište i u svečanim prigodama značajnim za nacionalnu manjinu.

Članak 65.

Vijeća i predstavnici nacionalnih manjina mogu u službene svrhe upotrebljavati i druge simbole i znamenja svoje nacionalne manjine, i to:

 - u sastavu svojih pečata i žigova,

 - na natpisnim pločama na poslovnim zgradama u kojima imaju sjedište te u službenim i

 svečanim prostorijama,

 - u zaglavljima službenih akata koje donose.

Članak 66.

U svečanim prigodama važnim za nacionalnu manjinu može se izvoditi himna i/ili

svečana pjesma nacionalne manjine.

 Prije izvođenja himne i/ili svečane pjesme nacionalne manjine, obvezatno se izvodi himna Republike Hrvatske.

Članak 67.

Grad Skradin u skladu s mogućnostima financijski pomaže rad kulturnih i drugih udruga koje osnivaju pripadnici nacionalnih manjina, a radi očuvanja njihovog nacionalnog i kulturnog identiteta.

Grad Skradin osigurava sredstva za rad vijeća nacionalnih manjina i predstavnika nacionalne manjine u skladu s posebnim propisima i aktima Grada.

-18-

IX. UPRAVNA TIJELA

Članak 68.

 Za obavljanje poslova iz samoupravnog djelokruga Grada Skradina utvrđenih zakonom i ovim Statutom te obavljanje povjerenih poslova državne uprave ustrojavaju se upravna tijela Grada.

 Ustrojstvo i djelokrug upravnih tijela, uređuje se posebnom odlukom Gradskog vijeća.

 Upravna tijela ustrojavaju se kao upravni odjeli i službe (u daljnjem tekstu: upravna tijela).

 Upravnim tijelima upravljaju pročelnici koje na temelju javnog natječaja imenuje gradonačelnik.

Članak 69.

Upravna tijela u oblastima za koje su ustrojeni i u okviru djelokruga utvrđenog posebnom odlukom, neposredno izvršavaju opće akte tijela Grada.

Članak 70.

 Upravna tijela samostalna su u okviru svog djelokruga, a za zakonito i pravovremeno obavljanje poslova iz svoje nadležnosti odgovorni su Gradonačelniku.

Članak 71.

 Sredstva za rad upravnih tijela osiguravaju se u Proračunu Grada Skradina, Državnom proračunu i iz drugih prihoda u skladu sa zakonom.

X. JAVNE SLUŽBE

Članak 72.

Grad Skradin u okviru samoupravnog djelokruga osigurava obavljanje djelatnosti kojima se zadovoljavaju svakodnevne potrebe građana na području komunalnih, društvenih i drugih djelatnosti, za koje je zakonom utvrđeno da se obavljaju kao javna služba.

Članak 73.

 Grad Skradin osigurava obavljanje djelatnosti iz članka 72. ovog Statuta osnivanjem trgovačkih društva, javnih ustanova, drugih pravnih osoba i vlastitih pogona.

 Gradonačelnik imenuje i razrješava predstavnike Grada Skradina u tijelima javnih ustanova, trgovačkih društava i drugih pravnih osoba koji je osnivač Grad Skradin

 Obavljanje određenih djelatnosti Grad Skradin može povjeriti drugim pravnim i fizičkim osobama temeljem ugovora o koncesiji.

Članak 74.

 Direktori trgovačkih društava u vlasništvu ili suvlasništvu Grada Skradina, ravnatelji ustanova kojih je Grad Skradin osnivač, direktor Turističke zajednice Grada Skradinai drugi proračunski korisnici*,* dužni su najmanje jednom godišnje podnijeti Gradonačelniku izvješće o poslovanju ili drugo traženo izvješće, koje se upućuje Gradskom vijeću na razmatranje i usvajanje.

-19-

XI. MJESNA SAMOUPRAVA

Članak 75.

 Na području Grada Skradina mogu se osnivati mjesni odbori**,** kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnim poslovima.

 Mjesni odbori se osnivaju za pojedina naselja ili više međusobno povezanih manjih naselja ili za dijelove naselja koji čine zasebnu razgraničenu cjelinu, na način i po postupku propisanim zakonom, ovim Statutom i posebnom odlukom Gradskog vijeća, kojom se detaljnije uređuje postupak i način izbora tijela mjesnog odbora.

 Mjesni odbor je pravna osoba.

Članak 76.

Inicijativu i prijedlog (u daljnjem tekstu: prijedlog) za osnivanje mjesnog odbora, mogu dati:

 - 20% birača upisanih u popis birača za područje za koje se predlaže osnivanje

 mjesnog odbora , odnosno izdvajanje i pripajanje drugom mjesnom odboru,

 - 1/3 članova Gradskog vijeća,

 - Gradonačelnik.

Prijedlog iz stavka 1. ovog članka predlagatelji iz točke 1. i 2. upućuju u pisanom obliku Gradonačelniku radi pribavljanja mišljenja o prijedlogu.

Prijedlog mora sadržavati podatke o:

 1. podnositelju inicijative odnosno predlagatelju,

 2. nazivu mjesnog odbora,

 3. području i granicama mjesnog odbora,

 4. sjedištu mjesnog odbora,

 5. osnove pravila mjesnog odbora

 6. izvorima financiranja,

 7. obrazloženje opravdanosti i potrebe osnivanja mjesnog odbora, odnosno promjene

 područja mjesnog odbora.

Članak 77.

Gradonačelnik utvrđuje je li prijedlog iz članka 76. ovog Statuta podnesen na način i po postupku utvrđenim zakonom i ovim Statutom.

 Ukoliko Gradonačelnik utvrdi da prijedlog nije podnesen na propisani način i po propisanom postupku, obavijestit će predlagatelja i zatražiti da isti u roku od 15 dana dopuni.

 Pravovaljani prijedlog Gradonačelnik upućuje Odboru za mjesnu samoupravu**,** a potom, Gradskom vijeću koje je dužno izjasniti se o prijedlogu u roku od 60 dana od prijema prijedloga.

Članak 78.

 Kada se Gradsko vijeće pozitivno izjasni o prijedlogu iz stavka 3. prethodnog članka, Gradonačelnik će pripremiti odgovarajući prijedlog izmjena odnosno dopuna Statuta Grada Skradina.

 Prijedlog izmjena odnosno dopuna Statuta Grada Skradina Gradonačelnik upućuje Gradskom vijeću, koje je dužno izjasniti se o prijedlogu u roku od 90 dana od prijema prijedloga.

-20-

Članak 79.

Tijela mjesnog odbora su vijeće mjesnog odbora i predsjednik vijeća mjesnog odbora (u daljnjem tekstu: vijeće).

Članak 80.

 Članove vijeća biraju građani s područja mjesnog odbora koji imaju biračko pravo na neposrednim izborima, tajnim glasovanjem.

 Mandat članova vijeća traje četiri godine.

Izbornu jedinicu za izbor članova vijeća čini cijelo područje mjesnog odbora.

 Postupak izbora članova vijeća mjesnih odbora uređuje se posebnom odlukom Gradskog vijeća uz shodnu primjenu odredbi zakona kojim se uređuje izbor članova predstavničkih tijela jedinica lokalne i područne (regionalne) samouprave i odluke o izboru članova vijeća mjesnih odbora u Gradu Skradinu.

 Predsjednik i članovi vijeća svoje dužnosti obavljaju počasno.

Članak 81.

 Izbore za članove vijeća mjesnih odbora raspisuje Gradsko vijeće.

Od dana raspisivanja izbora pa do dana izbora ne može proteći manje od 30 dana niti više od 60 dana.

Članak 82.

 Vijeće mjesnog odbora, uključujući i predsjednika, ima 5 članova.

 Za člana vijeća može biti biran hrvatski državljanin s navršenih 18 godina života koji ima prebivalište na području mjesnog odbora.

Članak 83.

Vijeće mjesnog odbora iz svog sastava većinom glasova svih članova bira predsjednika vijeća na vrijeme od četiri godine.

Predsjednik vijeća predstavlja mjesni odbor i za svoj rad odgovoran je vijeću mjesnog odbora, a za obavljanje povjerenih poslova iz samoupravnog djelokruga Grada odgovara Gradonačelniku.

Članak 84.

 Vijeće mjesnog odbora donosi program rada mjesnog odbora, pravila mjesnog odbora, poslovnik o svom radu, financijski plan i godišnji obračun, te obavlja druge poslove utvrđene zakonom, ovim Statutom i odlukama Gradskog vijeća i Gradonačelnika.

Članak 85.

Predsjednik vijeća za svoj rad odgovara vijeću, a za obavljanje povjerenih poslova iz samoupravnog djelokruga Grada odgovara Gradonačelniku.

Članak 86.

 Programom rada utvrđuju se zadaci mjesnog odbora, osobito u pogledu vođenja brige o uređenju područja provođenjem manjih komunalnih akcija kojima se poboljšava komunalni standard građana na području mjesnog odbora, vođenju brige o poboljšavanju zadovoljavanja lokalnih potreba građana u oblasti zdravstva, socijalne skrbi, kulture, športa i drugih lokalnih potreba na svom području.

 Program rada sadrži i izvore sredstava za ostvarivanje programa, a donosi se do kraja listopada tekuće godine za narednu godinu.

 Program rada dostavlja se gradonačelniku na prethodnu suglasnost.

-21-

Članak 87.

 Pravilima mjesnog odbora detaljnije se uređuje način konstituiranja, sazivanja i rad vijeća, ostvarivanje prava, obveza i odgovornosti članova vijeća, ostvarivanje prava i dužnosti predsjednika vijeća, način odlučivanja, način sazivanja i način rada mjesnih zborova, te druga pitanja od značaja za rad mjesnog odbora.

Članak 88.

Sredstva za osiguranje nužnih troškova vezanih za poslovanje mjesnog odbora (minimalni administrativni i slični troškovi), kao i sredstva za obavljanje povjerenih im poslova iz samoupravnog djelokruga Grada osiguravaju se u Proračunu Grada.

Prihode mjesnog odbora čine i prihodi od pomoći i dotacija pravnih ili fizičkih osoba, te prihodi koje posebnom odlukom utvrdi Gradsko vijeće.

Članak 89.

 Inicijativu i prijedlog za promjenu područja mjesnog odbora mogu dati tijela mjesnog odbora i Gradonačelnik.

 O inicijativi i prijedlogu iz prethodnog stavka Gradsko vijeće donosi odluku uz prethodno pribavljeno mišljenje građana mjesnog odbora za koje se traži promjena područja.

Članak 90.

 Vijeće, radi raspravljanja o potrebama i interesima građana, te davanja prijedloga za rješavanje pitanja od lokalnog značenja, može sazivati zborove građana.

Zborovi građana mogu se sazivati i za dio područja mjesnog odbora koji čini zasebnu cjelinu odvojenu od drugih dijelova (naselje, dio naselja, stambeni blok itd.).

 Zbor građana vodi predsjednik vijeća ili član vijeća kojeg odredi vijeće.

Članak 91.

 Stručne i administrativne poslove za potrebe mjesnog odbora obavlja Jedinstveni upravni odjel i službe Grada na način propisan općim aktom kojim se uređuje ustrojstvo i način rada Jedinstvenog upravnog odjela i službi Grada.

Članak 92.

 Nadzor nad zakonitošću rada tijela mjesnog odbora obavlja Gradonačelnik.

 Nadzor nad zakonitošću rada tijela mjesnog odbora obavlja gradonačelnik te na njegov prijedlog Gradsko vijeće može raspustiti vijeće mjesnog odbora, ako ono učestalo krši Statut, pravila mjesnog odbora ili ne izvršava povjerene mu poslove.

XII. IMOVINA I FINANCIRANJE GRADA SKRADINA

Članak 93.

 Sve pokretne i nepokretne stvari, te imovinska prava koja pripadaju Gradu Skradinu, čine imovinu Grada Skradina.

-22-

Članak 94.

 Imovinom Grada Skradina upravljaju i raspolažu Gradonačelnik i Gradsko vijeće u skladu s odredbama zakona i ovog Statuta pažnjom dobrog gospodara.

 Gradonačelnik u postupku upravljanja imovinom Grada donosi pojedinačne akte glede upravljanja imovinom, na temelju općeg akta Gradskog vijeća o uvjetima, načinu i postupku gospodarenja nekretninama u vlasništvu Grada.

Članak 95.

 Grad Skradin ima prihode kojima u okviru svog samoupravnog djelokruga slobodno raspolaže.

 Prihodi Grada Skradina su:

* gradski porezi, prirez, naknade, doprinosi i pristojbe, u skladu sa zakonom i

 posebnim odlukama Gradskog vijeća,

 - prihodi od stvari u vlasništvu Grada i imovinskih prava,

 - prihod od trgovačkih društava i drugih pravnih osoba u vlasništvu Grada

 odnosno u kojima Grad ima udjele ili dionice,

 - prihodi od naknada za koncesije,

 - novčane kazne i oduzeta imovinska korist za prekršaje koje propiše Grad Skradin u skladu

 sa zakonom,

 - udio u zajedničkom porezu prema posebnom zakonu,

 - sredstva pomoći Republike Hrvatske predviđena u Državnom proračunu,

 - drugi prihodi određeni zakonom.

Članak 96.

 Procjena godišnjih prihoda i primitaka, te utvrđeni iznosi izdataka i drugih plaćanja Grada Skradina iskazuju se u proračunu Grada Skradina.

 Svi prihodi i primici proračuna moraju biti raspoređeni u Proračunu i iskazani po izvorima iz kojih potječu.

 Svi izdaci proračuna moraju biti utvrđeni u Proračunu i uravnoteženi s prihodima i primicima.

Članak 97.

 Proračun Grada Skradina i odluka o izvršenju proračuna donosi se za proračunsku godinu i vrijedi za godinu za koju je donesen.

 Proračunska godina je razdoblje od dvanaest mjeseci, koja počinje 1. siječnja, a završava 31. prosinca.

Članak 98.

 Temeljni financijski akt Grada Skradina je Proračun.

 Gradsko vijeće donosi Proračun Grada za sljedeću proračunsku godinu na način i u rokovima propisanim zakonom.

 Gradonačelnik je dužan, kao jedini ovlašteni predlagatelj, utvrditi prijedlog proračuna i podnijeti ga Gradskom vijeću na donošenje u roku utvrđenom posebnim zakonom.

 Ako se proračun za sljedeću proračunsku godinu ne može donijeti u propisanom roku, Gradsko vijeće na prijedlog gradonačelnika ili drugog ovlaštenog predlagatelja utvrđenog Poslovnikom Gradskog vijeća donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.

-23-

Članak 99.

 Ako do isteka roka privremenog financiranja nije donesen proračun, a gradonačelnik koji nema zamjenika onemogućen je u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Gradsko vijeće na prijedlog privremenog zamjenika gradonačelnika.

Članak 100.

 Kada je raspušteno Gradsko vijeće, a Gradonačelnik nije razriješen, do imenovanja povjerenika Vlade Republike Hrvatske za Gradsko vijeće financiranje se obavlja izvršavanjem redovnih i nužnih rashoda i izdataka na temelju odluke o financiranju nužnih rashoda i izdataka koju donosi Gradonačelnik.

Članak 101.

 Ako se tijekom proračunske godine smanje prihodi i primici ili povećaju izdaci utvrđeni proračunom, proračun se mora uravnotežiti sniženjem predviđenih izdataka ili pronalaženjem novih prihoda.

 Uravnoteženje proračuna provodi se izmjenama i dopunama Proračuna po postupku propisnom za donošenje proračuna.

Članak 102.

 Grad Skradin se može zaduživati, sukladno posebnom zakonu.

 Grad Skradin može davati suglasnost za zaduživanje pravnim osobama u većinskom vlasništvu ili suvlasništvu Grada Skradina i o davanju suglasnosti za zaduživanje ustanova kojih je Grad Skradin osnivač, razmjerno svojem vlasničkom udjelu, u skladu s posebnim zakonom, drugim propisima, ovim Statutom i aktima Grada Skradina.

Članak 103.

 Ukupno materijalno i financijsko poslovanje Grada Skradina nadzire Gradsko vijeće.

Zakonitost, svrhovitost i učinkovitost materijalnog i financijskog poslovanja Grada Skradina nadzire Ministarstvo financija.

Članak 104.

Grad Skradin će sukladno odredbama zakona kojim se uređuje planiranje, izrada, donošenje i izvršavanje proračuna te uputama i drugim aktima ministarstva nadležnog za financije na mrežnim stranicama Grada objaviti informacije o trošenju proračunskih sredstava tako da su informacije lako dostupne i pretražive.

XIII. AKTI GRADA

Članak 105.

 Gradsko vijeće na temelju prava i ovlaštenja utvrđenih zakonom i ovim Statutom donosi Statut, Poslovnik, proračun, odluku o izvršenju proračuna, odluke i druge opće akte i zaključke.

 Gradsko vijeće donosi rješenja i druge pojedinačne akte, kada u skladu sa zakonom rješava o pojedinačnim stvarima.

-24-

Članak 106.

 Gradonačelnik u poslovima iz svog djelokruga donosi odluke, zaključke, pravilnike, naloge, naputke, preporuke, mišljenja i rješenja, te opće akte kada je za to ovlašten zakonom ili općim aktom Gradskog vijeća.

Članak 107.

 Radna tijela Gradskog vijeća donose zaključke i preporuke.

Članak 108.

 Gradonačelnik osigurava izvršenje općih akata iz članka 105. ovog Statuta, na način i u postupku propisanom ovim Statutom, te nadzire zakonitost rada upravnih tijela.

Članak 109.

 Upravna tijela Grada u izvršavanju općih akata Gradskog vijeća donose pojedinačne akte kojima rješavaju o pravima, obvezama i pravnim interesima fizičkih i pravnih osoba.

 Protiv pojedinačnih akata iz stavka 1. ovog članka, može se izjaviti žalba nadležnom upravnom tijelu Šibensko - kninske županije.

 Na donošenje pojedinačnih akata shodno se primjenjuju odredbe Zakona o općem upravnom postupku i drugih propisa.

 U izvršavanju općih akata Gradskog vijeća pojedinačne akte donose i pravne osobe kojima su odlukom Gradskog vijeća, u skladu sa zakonom, povjerene javne ovlasti.

Članak 110.

 Nadzor zakonitosti pojedinačnih neupravnih akata koje donose u samoupravnom djelokrugu Gradsko vijeće i gradonačelnik obavljaju nadležna tijela državne uprave, svako u svojem djelokrugu, sukladno posebnom zakonu.

 Protiv pojedinačnih akata Gradskog vijeća i gradonačelnika kojima se rješava o pravima, obvezama i pravnim interesima fizičkih i pravnih osoba, ako posebnim zakonom nije drugačije propisano, ne može se izjaviti žalba, već se može pokrenuti upravni spor.

Članak 111.

 Nadzor zakonitosti općih akata koje donosi Gradsko vijeće u samoupravnom djelokrugu obavljaju nadležna tijela državne uprave, svatko u svojem djelokrugu, sukladno posebnom zakonu.

 Predsjednik Gradskog vijeća dužan je dostaviti Statut, Poslovnik, Proračun i druge opće akte (u nastavku teksta: opći akt) nadležnom tijelu državne uprave u čijem je djelokrugu opći akt zajedno s izvatkom iz zapisnika koji se odnosi na postupak donošenja općeg akta propisan Statutom i Poslovnikom, u roku od 15 dana od dana donošenja općeg akta te bez odgode opće akte dostaviti gradonačelniku.

Članak 112.

 Detaljnije odredbe o aktima Grada Skradina i postupku donošenja akata utvrđuje se Poslovnikom Gradskog vijeća.

-25-

Članak 113.

 Opći akti se prije nego što stupe na snagu objavljuju u „Službenom vjesniku Šibensko-kninske županije“.

 Opći akti stupaju na snagu osmog dana od dana objave, osim ako nije zbog osobito opravdanih razloga, općim aktom propisano da opći akt stupa na snagu dan nakon objave. Opći akti ne mogu imati povratno djelovanje.

XIV. JAVNOST RADA

Članak 114.

 Rad Gradskog vijeća, Gradonačelnika i upravnih tijela Grada je javan.

 Predstavnici udruga građana, građani i predstavnici medija mogu pratiti rad Gradskog vijeća u skladu s odredbama Poslovnika Gradskog vijeća.

Članak 115.

 Javnost rada Gradskog vijeća osigurava se:

 - javnim održavanjem sjednica,

 - izvještavanjem i napisima u tisku i drugim oblicima javnog priopćavanja,

 - objavljivanjem općih akata i drugih akata u „Službenom vjesniku šibensko-kninske županije“ i na mrežnim stranicama Grada Skradina

 Javnost rada Gradonačelnika osigurava se:

 - održavanjem konferencija za medije,

 - izvješćivanjem i napisima u tisku i drugim oblicima javnog priopćavanja,

 - objavljivanjem općih akata i drugih akata u „Službenom vjesniku Šibensko-kninske županije“ i na mrežnim stranicama Grada Skradina

 Javnost rada upravnih tijela Grada osigurava se izvješćivanjem i napisima u tisku i drugim oblicima javnog priopćavanja.

XV. SPRJEČAVANJE SUKOBA INTERESA

Članak 116.

Način djelovanja gradonačelnika u obnašanju javnih dužnosti uređen je posebnim zakonom.

XVI . PRIJELAZNE I ZAVRŠNE ODREDBE

Članak 117.

 Prijedlog za promjenu Statuta Grada može podnijeti jedna trećina vijećnika Gradskog vijeća, Gradonačelnik i Odbor za Statut i Poslovnik.

 Prijedlog mora biti obrazložen, a podnosi se predsjedniku Gradskog vijeća.

 Gradsko vijeće, većinom glasova svih vijećnika, odlučuje da li će pristupiti raspravi o predloženoj promjeni Statuta.

 Ako se ni nakon ponovljene rasprave ne donese odluka da će se pristupiti raspravi o predloženoj promjeni, isti prijedlog se ne može ponovno staviti na dnevni red Gradskog vijeća prije isteka roka od šest mjeseci od dana zaključivanja rasprave o prijedlogu.

-26-

Članak 118.

 Ovaj Statut stupa na snagu osmog dana od dana objave u „Službenom vjesniku Šibensko-kninske županije“, osim članaka 46., 53., 54, 55. stavak 2., 56., 58., 59. i 60. koji stupaju na snagu na dan stupanja na snagu odluke o raspisivanju prvih slijedećih redovnih lokalnih izbora za članove predstavničkih tijela jedinica lokalne i područne (regionalne) samouprave, te općinske načelnike, gradonačelnike i župane.

 Članovi Gradskog vijeća zatečeni na dužnosti u trenutku stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi (NN 144/20) nastavljaju s obnašanjem dužnosti do isteka tekućeg mandata.

Osobe zatečene na dužnosti zamjenika Gradonačelnika u trenutku stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi (NN 144/20) nastavljaju s obnašanjem dužnosti do isteka tekućeg mandata.

KLASA: 012-03/21-01/1

URBROJ: 2182/03-02-21-1

Skradin, 03. ožujka 2021. godine

**GRADSKO VIJEĆE**

**GRADA SKRADINA**

 **PREDSJEDNICA**

 Nadija Zorica, v.r.